“เกาหลีเหนือ” ยิงขีปนาวุธ 3 ลูก ตกทะเล “ญี่ปุ่น” เพิ่มแรงตึงเครียด!
“เกาหลีเหนือ” ยิงขีปนาวุธ 3 ลูก ตกทะเล “ญี่ปุ่น” เช้านี้ เพิ่มความตึงเครียดในภูมิภาค เจ้าหน้าที่ “ญี่ปุ่น” เตรียมพร้อมสำหรับเหตุการณ์ฉุกเฉิน
“เกาหลีเหนือ” ยิงขีปนาวุธ 3 ลูก ตกทะเล “ญี่ปุ่น” เช้านี้ เพิ่มความตึงเครียดในภูมิภาค
31 ธ.ค. 2565

กระทรวงกลาโหมของญี่ปุ่นเปิดเผยว่า เกาหลีเหนือยิงขีปนาวุธ 3 ลูกลงสู่ทะเลญี่ปุ่นในวันนี้ (31 ธ.ค.) ซึ่งนับเป็นการทดสอบอาวุธครั้งล่าสุดซึ่งได้เพิ่มความตึงเครียดในภูมิภาคในปีนี้
โดยกระทรวงฯ ระบุว่า ขีปนาวุธดังกล่าวถูกยิงเมื่อเวลาประมาณ 08.00 น.จากชานเมืองเปียงยาง โดยบินเป็นระยะทางประมาณ 350 กิโลเมตรที่ระดับความสูงประมาณ 100 กิโลเมตร ก่อนตกลงใกล้ชายฝั่งตะวันออกของคาบสมุทรเกาหลี โดยดูเหมือนว่าขีปนาวุธจะตกนอกเขตเศรษฐกิจจำเพาะของญี่ปุ่น และไม่มีรายงานความเสียหายต่อเครื่องบินหรือเรือ
สำนักข่าวเกียวโดรายงานว่า นายกรัฐมนตรีฟูมิโอะ คิชิดะของญี่ปุ่นได้สั่งการให้เจ้าหน้าที่ให้ข้อมูลที่จำเป็นแก่สาธารณะโดยเร็ว รับรองความปลอดภัยของเครื่องบินและเรือ และเตรียมพร้อมสำหรับเหตุการณ์ฉุกเฉิน
ทั้งนี้ สถานทูตญี่ปุ่นในกรุงปักกิ่งของจีนได้แสดงความไม่พอใจเกาหลีเหนือเกี่ยวกับการยิงขีปนาวุธครั้งล่าสุดนี้